
Puhas keskkond on nii inimeste kui ka planeedi jaoks toimiva konkurentsivõimelise ja kestliku majanduse eeltingimus. On tõestatud, et puhas õhk vähendab töötajate haiguspäevade arvu. Samuti vähendab see tervishoiukulusid[footnoteRef:3]. Puhas ookean ja magevesi on vajalikud mitmesuguse majandustegevuse jaoks, näiteks põllumajandus, kalandus ja vesiviljelus, toiduainete töötlemine või tööstustoodete tootmine. Juurdepääs puhtale joogiveele ja sanitaartingimustele on vajalik ka rahvatervise ja heaolu jaoks. Puhas ja heas seisundis muld on oluline kestliku põllumajanduse jaoks, sellel on positiivne mõju saagikusele ning see tagab toiduga kindlustatuse ja toiduohutuse. Ohtlike kemikaalide toodetes kasutamise reguleerimine vähendab ohtu inimeste tervisele ja keskkonnale, toetab jäätmehierarhiaga kooskõlas olevaid jäätmekäitlustavasid ning soodustab konkurentsivõimelist ringmajandust, võimaldades uuenduslikke saastevabu lahendusi. Maailma Majandusfoorum tegi 2025. aastal kindlaks, et saaste on üks kümnest peamisest ülemaailmsest riskist[footnoteRef:4]. [3: 	OECD (2025): Want stronger growth in Europe? Start with the air we breathe (Soovite Euroopas tugevamat majanduskasvu? Alustage õhust, mida hingame), „The impact of air pollution on labour productivity: Large-scale micro evidence from Europe“ (Õhusaaste mõju tööviljakusele: ulatuslikud mikroandmed Euroopast).]  [4: 	Maailma Majandusfoorum: „Global Risks 2025:The point of no return“ (Globaalsed riskid 2025: punkt, kust tagasiteed ei ole). ] 

Euroopa on koostanud kava keskkonna puhtamaks muutmiseks. 2021. aasta nullsaaste tegevuskavas[footnoteRef:5] on sätestatud pikaajaline eesmärk kujundada keskkond mürgivabaks[footnoteRef:6] ning see on ELi puhta ja ringluspõhise konkurentsivõime tegevuskava peamine tugisammas. 2050. aasta eesmärk on sätestatud ka hiljutistes seadustes,[footnoteRef:7] et aidata suunata rohepööret. Peamised vahe-eesmärgid on 2030. aasta eesmärgid, mida kasutatakse nullsaaste tegevuskava rakendamisel tehtud edusammude mõõtmiseks[footnoteRef:8]. Koos kestlikkust toetava kemikaalistrateegiaga[footnoteRef:9] esitati tegevuskavas konkreetsed meetmed, et aidata ELil liikuda nullsaaste eesmärgi poole, mis täiendab liidu kliima- ja looduse taastamise eesmärke. Seeläbi tegeletakse planeedi kolmikkriisiga. Geopoliitiliselt rahutul ajal on Euroopa plaan strateegilise autonoomia säilitamiseks püsida kaugeleulatuvate keskkonnaeesmärkide saavutamise kursil. [5: 	COM(2021) 400.]  [6: 	„Heas seisundis planeet kõigi jaoks. Õhu-, vee- ja pinnasesaastet vähendatakse tasemeni, mida ei peeta enam tervisele ja looduslikele ökosüsteemidele kahjulikuks ning mille puhul arvestatakse meie planeedi taluvuspiire, luues seega mürgivaba keskkonna.“.]  [7: 	Läbivaadatud välisõhu kvaliteedi direktiivi (EL) 2024/2881 artikli 1 lõige 1 ja mullaseire direktiivi (EL) 2025/2360 artikli 1 lõige 1.]  [8: 	Zero pollution targets (Nullsaaste eesmärgid).]  [9: 	COM(2020) 667.] 

Ümberkujundavaid meetmeid on võetud ja lähiaastatel sellega jätkatakse[footnoteRef:10]. Komisjon on selgelt väljendanud, et nullsaaste eesmärgid on kindlalt seotud konkurentsivõimelise ja vastupanuvõimelise Euroopa prioriteetidega. Keskendutakse kokkulepitud õigusaktide rakendamisele, pöörates erilist tähelepanu sellele, et liikmesriikidel ja ettevõtjatel oleks lihtsam neid järgida[footnoteRef:11]. See on nullsaaste eesmärgi suunas liikumise eeltingimus. 2024.–2029. aasta poliitiliste suuniste kohaselt on mitmes peamises poliitikavaldkonnas, nagu puhta tööstuse kokkulepe, konkurentsivõime kompass, veekerksuse strateegia, Euroopa maailmamerepakt, ELi põllumajanduse ja toidutootmise visioon ning keemiatööstuse tegevuskava ja biomajanduse strateegia,[footnoteRef:12] teatatud täiendavatest meetmetest, mis aitavad nullsaastet saavutada. Mõningate tuvastatud puuduste kõrvaldamiseks on ühtlasi väga tähtsad ulatuslikud strateegilised algatused, nagu tulevane ringmajanduse õigusakt, kemikaalide registreerimist, hindamist, autoriseerimist ja piiramist käsitleva määruse (REACH) läbivaatamine ning terviseühtsuse tegevuskavaga seotud meetmed, nagu ennetav tervishoid.  [10: 	Vt nullsaaste meetmete jälgimise vahend ja kemikaalistrateegia rakendamine.]  [11:  	COM(2025) 980.]  [12: 	COM(2025) 30, COM(2025) 85, COM(2025) 280, COM(2025) 281, COM(2025) 75, COM(2025) 530, COM(2025) 960.] 

Nullsaaste saavutamiseks on vaja jõulisemalt ära kasutada innovatsiooni potentsiaali. ELi keskkonnamajandus[footnoteRef:13] kasvas 2022. aastal jätkuvalt kiiremini kui majandus tervikuna, seda nii tööhõive kui ka lisandväärtuse poolest[footnoteRef:14]. Ühiskonna kestlikku jõukust ja konkurentsivõimet on võimalik saavutada rohetööstuse toetamise, tööjõu ümberõppe, ärimudelite ümberkujundamise ja halduskoormuse vähendamisega, eelkõige väikeste ja keskmise suurusega ettevõtjate (VKEd) ning mikroettevõtjate puhul. Viimastel aastatel on programmide „Euroopa horisont“ ja LIFE rahastamine aidanud välja töötada läbimurdelisi lahendusi. See on kaasa toonud palju edulugusid, sealhulgas käesolevas dokumendis nimetatud valitud näited. Väga arenenud on ELi ökoinnovatsioon. Seda tuleb ELis veelgi rohkem kommertsrakendustes ära kasutada, et toetada ELi rohemajanduse konkurentsivõimet kõrgtehnoloogia valdkonnas. [13: 	Paljud neist sektoritest aitavad otse või kaudselt kaasa nullsaaste saavutamisele (vt EUROSTAT).]  [14: 	ESTAT (2025): Environmental economy – statistics on employment and growth (Keskkonnamajandus – tööhõive ja majanduskasvu statistika).] 

Rangemad keskkonnanormid mõjutavad ka ettevõtjaid uuendusi tegema. ELi keskkonnaalaste õigusaktidega saab toetada keskkonnahoidlike ja saastevabade uuenduslike lahenduste kasutuselevõttu. Keskkonnahoidlik ja saastevaba innovatsioon võib suurendada tootlikkust ja luua uusi turge[footnoteRef:15]. OECD on juhtinud tähelepanu sellele, et keskkonnahoidlikud sektorid loovad uusi väärtusahelaid ja uusi lahendusi, mis suurendavad tõhusust ja võimaldavad kulusid kokku hoida. Maailma Majandusfoorum usub, et tekkivatel turgudel võivad domineerida keskkonnahoidliku tehnoloogia valdkonnas juhtivad riigid. Samuti on ta juhtinud tähelepanu sellele, et nüüd integreerib 80 % maailma ettevõtetest kestlikkuse oma innovatsioonistrateegiatesse[footnoteRef:16]. Hiljuti kinnitas OECD, et isegi tagasihoidlik õhukvaliteedi paranemine võib suurendada tootlikkust[footnoteRef:17].  [15: 	OECD: Economic and environmental outcomes of innovation (Innovatsiooni majandus- ja keskkonnatulemused).]  [16: 	OECD andmetel kasvasid keskkonnakaupade ja -teenuste turud aastatel 2010–2020 igal aastal 4,5 %, ületades SKP kasvu. ]  [17: 	OECD (2025), vt allmärkus 2. ] 

Innovatsioonipotentsiaali vallandamiseks on vaja investeeringuid. Praegu on potentsiaalne investeerimispuudujääk ELi keskkonnaalaste õigusaktide rakendamisel 58 miljardit eurot aastas (0,4 % ELi SKPst)[footnoteRef:18]. Uus mitmeaastane finantsraamistik pakub uusi võimalusi avaliku sektori esialgse rahastamise tagamiseks. Vaja on ka erainvesteeringuid ning avaliku ja erasektori algatused võivad aidata neid kaasata. Saaste vähendamisse investeerimise tasuvus on palju suurem kui kulud. Õhusaaste vähendamise valdkonnas on see hinnanguliselt 700 % tänu väiksematele tervishoiukulutustele, väiksemale osoonist tingitud saagikuse langusele, harvemale haiguse tõttu töölt puudumisele ja suuremale tööviljakusele[footnoteRef:19].  [18: 	COM(2025) 420.]  [19: 	SWD(2022) 345.] 

Üha rohkem ettevõtjaid, linnu ja piirkondi on võtmas juhtrolli. Nad näitavad, et rohepööre, sealhulgas nullsaastele üleminek, on võimalik ja toob kaasa käegakatsutavaid eeliseid. Käesoleva aruande eesmärk on tutvustada, kuigi mitte ammendavalt, mõningaid juhtivaid tegijaid. 
Praegu on aeg vaadata üle edusammud ja kavandada järgmised sammud. Käesolevas aruandes esitatakse 2021. aastal väljakuulutatud tegevuskava vahekokkuvõte[footnoteRef:20]. See tugineb Euroopa Keskkonnaameti (EEA) viimase aruande „Euroopa keskkond 2025“[footnoteRef:21] järeldustele, mida on arvesse võetud teises nullsaaste seire- ja väljavaatearuandes (2025)[footnoteRef:22].  [20:  	„Kuna paljudes töösuundades tegevus veel käib või alles hakkab tulemusi andma, teeb komisjon 2025. aastaks kokkuvõtte tegevuskava rakendamise ulatusest, tuginedes teisele nullsaaste seire- ja väljavaatearuandele. Aruandes selgitatakse välja, kas on vaja võtta lisameetmeid uute muret tekitavate küsimuste lahendamiseks ning vaadata läbi seni kindlaks määratud eesmärgid, juhtalgatused ja meetmed, et EL suunduks käesoleval kümnendil nullsaaste eesmärgi poole[---]“. ]  [21: 	EEA (2025): Europe's Environment 2025 (Euroopa keskkond 2025), mis tugineb saaste valdkonnas teisele nullsaaste seire- ja väljavaatearuandele.]  [22: 	EEA ja JRC (2025): Zero Pollution Monitoring and Outlook 2025 (2025. aasta nullsaaste seire- ja väljavaatearuanne) ning vastavad temaatilised hindamised (nt neljas puhta õhu poliitika aruanne (COM/2025/64) või Environmental Noise in Europe report) (Euroopa keskkonnamüra aruanne 2025)).] 

2 EDUSAMMUD PUHTA KESKKONNA SUUNAS (ALATES 2021. AASTAST)
Nullsaaste eesmärkide saavutamiseks tehtud edusammud on julgustavad, kuigi ebaühtlased. Viimases hindamises leiti, et märkimisväärselt on vähenenud õhusaaste,[footnoteRef:23] pestitsiidide kasutamine ja ohud, antimikroobikumide müük ja plastireostus merel (mida jälgitakse rannaprügi koguste kaudu)[footnoteRef:24]. Veealuse müra,[footnoteRef:25] merevee toitainetega saastumise ja jäätmete valdkonnas on suundumused stabiilsed, kuid hinnangute järgi on viimastel aastatel suurenenud mikroplastireostus. Edusammude piiratust või puudumist võib mõnes valdkonnas osaliselt põhjendada viivitustega uute meetmete rakendamise ja nende mõju ilmnemise vahel[footnoteRef:26] ning andmete piiratusega.  [23: 	Vt ka EEA aruanne 1/2025 Air Quality Status (Õhukvaliteedi seisundi aruanne 2025).]  [24: 	Pestitsiidide kasutamise ja antimikroobikumide müügi tulemustesse tuleb suhtuda ettevaatusega, kuna neis ei ole piisavalt arvesse võetud riske, mida need võivad põhjustada inimeste tervisele ja keskkonnale. ]  [25: 	Vt ka EEA report 5/2025 Environmental Noise in Europe (EEA aruanne 5/2025 „Keskkonnamüra Euroopas“).]  [26: 	COM(2025) 420.] 

Nullsaastet puudutav õigusraamistik on enamjaolt paigas. Viimase kuue aasta jooksul on ELi norme muudetud, et suurendada tahet saavutada 2050. aasta visioon ja 2030. aasta eesmärgid. Mõnes valdkonnas on ELi õigusaktide kohaldamisala laiendatud nii, et selles käsitletakse ka saastavamat tegevust. Lisaks on kokku lepitud looduse taastamise meetmetes. Komisjonil ja liikmesriikidel on vaja teha jõupingutusi tegevuslubade jälgimisel ja ajakohastatud lubade väljastamisel (näiteks õhu, vee ja tööstusheite valdkonnas), et saavutada kohapeal julgustavaid tulemusi[footnoteRef:27]. Kui võetavad meetmed on rakendatud, ennetavad või vähendavad need saastet. [27:  	Koos täiendavate ettepanekutega keskkonnamõju hindamise kiirendamiseks (COM(2025) 984).] 

Toetavad ja ettevalmistavad meetmed on pannud aluse tulevikuks[footnoteRef:28]. Näiteks on merestrateegia raamdirektiivi hindamise tulemusena teatatud selle eelseisvast läbivaatamisest,[footnoteRef:29] mis on maailmamerepakti kasutuselevõtu tähtis osa. Muudes, näiteks suplusvee, õhusaaste ja reoveesetete hindamistes on kindlaks tehtud valdkonnad, kus on vajalik parem rakendamine[footnoteRef:30]. Siseõhu kvaliteeti käsitlevas tõendavas dokumendis on kindlaks määratud mitu ELi normi, mis võivad aidata liikmesriikidel teha nende tingimustega kohandatud täiustusi[footnoteRef:31]. Ka tegevuskava üheksa juhtalgatusega on suuremal või vähemal määral õnnestunud integreerida nullsaaste teistesse poliitikavaldkondadesse[footnoteRef:32].  [28: 	Nullsaaste meetmete jälgimise vahend.]  [29: 	Vt COM(2025) 280 ja COM(2025) 281.]  [30: 	SWD(2025) 52, SWD(2023) 157, SWD(2025) 394 ja SWD(2025) 395.]  [31: 	SWD(2024) 147.]  [32: 	Vt ajakohastatud teave juhtalgatuste kohta nullsaaste meetmete jälgimise vahendis.] 

Osa nullsaaste meetmeid on veel võtmata. Olulised seadusandlikud ettepanekud, näiteks veesaasteainete,[footnoteRef:33] heas seisundis muldade[footnoteRef:34] ja põhimõtte „üks aine – üks hindamine“ kohta,[footnoteRef:35] on pärast pikki läbirääkimisi just jõustunud või jõustuvad peatselt. Mõned hindamised, eelkõige põhimõtte „saastaja maksab“ toimivuskontroll või keskkonnavastutuse direktiivi hindamine, on veel lõpule viimata. Teised käimasolevad hindamised puudutavad ühekordseid plasttooteid ja nitraate. Toitainete majandamise lõimitud kava edasilükkamise tõttu on edasi lükatud meetmed, mille eesmärk on aidata põllumajandustootjatel võtta kasutusele vähem saastavaid toitainete majandamise tavasid[footnoteRef:36]. Vahepeal on Euroopa veekerksuse strateegiasse[footnoteRef:37] lisatud mõned asjakohased meetmed. Komisjon võttis tagasi taimekaitsevahendite säästvat kasutamist käsitleva määruse ettepaneku, kuna puudus kaasseadusandjate poliitiline toetus.  [33: 	COM(2022) 540.]  [34: 	Direktiiv (EL) 2025/2360.]  [35: 	Määrus (EL) 2025/2455, määrus (EL) 2025/2457, direktiiv (EL) 2025/2456.]  [36: 	COM(2021) 400: meede 22 „Suurendada põllumajandustootjatele mõeldud riiklike nõuandeteenuste abil teadmisi vähem saastavatest tavadest ning suutlikkust neid kasutada“ ja meede 23 „Koondada kokku ja teha digitaalsel kujul kättesaadavaks kõik ELi õigusest tulenevad peamised toitainete majandamisega seotud kohustused, et piirata põllumajandustegevuse ökoloogilist jalajälge“. ]  [37: 	COM(2025) 280: „võtta kasutusele liikmesriikidele mõeldud abivahendite kogum, et toetada toitainetega saastumise vähendamise meetmeid, sealhulgas täiustatud modelleerimise, interaktiivsete kaartide ja parimate tavade vahetamise kaudu“.] 

EL on viinud oma nullsaaste visiooni järgmisele tasemele. Nullsaaste seire- ja väljavaatearuande väljatöötamise ning kahe hindamisaruande[footnoteRef:38] esitamisega on vahepeal antud integreeritud, terviklik ja tulevikku suunatud ülevaade igat liiki saastest ning selle mõjust inimeste tervisele ja elurikkusele. Seda tööd toetab märkimisväärne valdkondlik töö, näiteks modelleerimine, mis oli aluseks puhta õhu poliitika aruandele,[footnoteRef:39] milles hinnatakse õhusaasteainete heite vähendamise mõju ning selle kulusid ja kasu ühiskonnale, või uus ELi kemikaale käsitlevate näitajate raamistik,[footnoteRef:40] milles vaadeldakse keemilise saaste põhjuseid ja mõju.  [38: 	2025. aasta aruanne ja 2022. aasta aruanne, ülevaate saamiseks vt: nullsaaste eesmärgid.]  [39: 	Clean Air Outlook, puhta õhu poliitika neljas aruanne COM(2025) 64.]  [40: 	EEA / Euroopa Kemikaaliameti (ECHA) aruanne (2024): „EU Agencies: more work needed to make chemicals safe and sustainable“ (ELi ametid: kemikaalide ohutuks ja jätkusuutlikuks muutmiseks on vaja rohkem tööd teha) ja veebipõhine tulemustabel ELi kemikaalipoliitika näitajate raamistik.] 

Endiselt on lünki teadmistes ja andmetes. Mõned nullsaaste eesmärkide saavutamisel tehtud edusammude jälgimise näitajad ei sobi vee- või pinnasesaaste (nt pestitsiidide ja antimikroobikumide kasutamise) vähenemise näitamiseks või puuduvad korrapärased andmevood nende (nt toitainete kao ja mikroplasti) hindamiseks. Vahel andmed hilinevad või on puudulikud või ebapiisava kvaliteediga. Puuduseks on ka andmete kättesaadavus probleemsete ainete esinemise kohta nii toodetes kui ka jäätmevoogudes. Neid probleeme võib aidata lahendada digitaliseerimise parem kasutamine ja uuemad seiremeetodid, sealhulgas Maa satelliitseire ja reaalajas toimuv (veebipõhine) seire asjakohaste andurite abil. Eriti puudulikud on teadmised teatavate saasteainete, eelkõige mikroplasti, inimtekkelise müra ja valgusreostuse mõju kohta tervisele ja elurikkusele. Lisaks on vähe teadmisi selle kohta, millist tervisemõju avaldab inimeste kokkupuude mitmesuguste saasteainetega, sealhulgas nn kokteiliefekt, mis tekib siis, kui inimene puutub samaaegselt kokku mitme kemikaaliga. ELi veekerksuse strateegias ning ELi ookeanialaste teadusuuringute ja innovatsiooni strateegiates hinnatakse veekerksuse ja ookeanide kaitse valdkonnas olemasolevaid teadmuslünki ning määratakse kindlaks asjakohased prioriteedid ka nullsaaste saavutamiseks. 
Komisjon teeb järgmist: 
– 	jätkab parimate tavade jagamist ja uuenduslike lahenduste toetamist;
– 	loob varajase hoiatamise ja meetmete süsteemi (rakendades nõuetekohaselt põhimõtet „üks aine – üks hindamine“ käsitlevaid õigusakte); 
– 	valmistab ette teadus- ja innovatsioonistrateegiad veekerksuse ja ookeanide kaitse kohta ning 
– 	investeerib rohkem paremate andmete, näitajate, hindamiste ja modelleerimise tõendusbaasi täiustamisse. 
3 VÄLJAVAATED PUHTA KESKKONNA SAAVUTAMISEKS 2030. AASTAKS JA PÄRAST SEDA
[bookmark: _Toc63329293][bookmark: _Toc63355568]2030. aasta eesmärkide saavutamiseks tehtavad edusammud olenevad suurel määral riikide rakendusalastest jõupingutustest. Isegi kui väljavaated on näidanud, et kõigi eesmärkide täielik saavutamine 2030. aastaks on ebatõenäoline, on siiski võimalik teha märkimisväärseid edusamme, kui riikide, piirkondade ja kohalikud osalejad rakendavad kokkulepitud õigusakte ja poliitikameetmeid kiiresti ja ambitsioonikalt. Näiteks transpordimüra puhul (eesmärk vähendada 2030. aastaks transpordist pidevalt häiritud inimeste osakaalu 30 %) võib positiivne stsenaarium koos lisameetmetega tuua kaasa kuni 23 % vähenemise. Samuti prognoositakse õhust lämmastiku sadestumise puhul (eesmärk vähendada 2030. aastaks heidet 25 %) 19 % vähenemist, kui liikmesriigid täidavad õigeks ajaks oma praegused heitkoguste vähendamise kohustused. Kui liikmesriigid võtavad täiendavaid tehnilisi meetmeid, võib see langus olla isegi kuni 31 %[footnoteRef:41]. Prognoosid aastani 2030 koos tarbimise keskkonnamõjuga näitavad samuti, et ELil on potentsiaali vähendada mõju mitmes keskkonnamõõtmes[footnoteRef:42]. Need näited viitavad, et sarnaseid edusamme on võimalik teha ka muude eesmärkide puhul. [41: 	COM(2025) 64.]  [42:  	Vt Zero Pollution Monitoring and Outlook 2025 (2025. aasta nullsaaste seire- ja väljavaatearuanne), peatükk 3.5 tarbimisest tuleneva saaste kohta, mis on kättesaadav ka aruandes Consumption Footprint and Domestic Footprint Outlook Report 2025 (Tarbimise keskkonnamõju ja riikide jalajälg, väljavaatearuanne 2025).] 

Paljud linnad ja piirkonnad on asunud tegutsema. ELi linnade ja piirkondade rohealgatused meelitavad ligi üha rohkem kohalikke ja piirkonna kodanikke ja otsustajaid. ELi kliimaneutraalsete ja arukate linnade missiooni raames soovib 112 linna ELis ja kaheksas naaberriigis saada 2030. aastaks süsinikuneutraalseks. ELi missioonimärgis on antud 103 linnale. Need linnad on esitanud oma kliimaneutraalsete linnade lepingud, milles on nimetatud õhu-, vee- ja mürasaaste vähendamise konkreetsed eesmärgid ning märkimisväärsed saaste vähendamisega kaasnevad eelised. Roheliste linnade leppe raames on 123 linna võtnud kohustuse vähendada 2030. aastaks oma saastejalajälge, võttes meetmeid õhukvaliteedi, müra ja veekvaliteedi valdkonnas koos jäätmekäitluse ja ringmajanduse ning linnaruumi haljastamise jõupingutustega. Alates 2010. aastast on Euroopa Komisjon tunnustanud parimate tulemustega ja suurima pühendumusega linnu Euroopa rohelise pealinna auhinna ja Euroopa rohelise lehe auhinnaga.
ELi rohelised linnad ja piirkonnad liiguvad nullsaaste suunas
Nullsaaste tulemustabel näitab, et enamik piirkondi on viimastel aastatel suutnud saastet vähendada. Roheliste linnade leppe raames on paljud linnad rakendanud terviklikke strateegiaid saaste vähendamiseks ja linnaelanike üldiste elutingimuste parandamiseks. Hea näide on Guimarãesi (roheliste linnade leppe allakirjutanu ja 2026. aasta Euroopa roheline pealinn) programm Limp.AR. Limp.AR keskendub õhukvaliteedi parandamisele ja müra vähendamisele linnakeskustes taimestiku ja aktiivse liikuvuse lahenduste kasutamise ja keskkonnateadlikkuse suurendamise kaudu. Teine hea näide on Lahti linn (2021. aasta Euroopa roheline pealinn). Linn on rakendanud mitmeid väikeseid ja suuremahulisi keskkonnameetmeid, sealhulgas väga saastunud järve puhastamine (Vesijärvi järve projekt). Lahtist sai üks Euroopa edumeelsemaid keskkonnasõbralikke linnu. Paljud linnad on esirinnas ka linnaruumi haljastamisel ja haljasalade taastamisel. Näiteks Madridis, Bolognas ja Milanos rakendatakse projekti LIFE VEG GAP, mille raames uuritakse, kuidas taimestiku ökosüsteemid saavad nii allika kui ka sidujana aidata kaasa õhusaaste vähendamisele ja mõjutada õhutemperatuuri. Rohkem häid näiteid leiab Regioonide Komitee andmebaasist „Roheline kokkulepe kohalikul tasandil: parimad tavad“. 
Mõned saasteprobleemid nõuavad täiendavaid ELi meetmeid. Euroopa veekerksuse strateegias[footnoteRef:43] ning põllumajanduse ja toidutootmise visioonis[footnoteRef:44] on kindlaks tehtud, et toitainetega saastumine on püsiv prioriteetne probleem, mille lahendamiseks on välja kuulutatud mitu meedet. Heitkoguste vähendamise riiklike kohustuste direktiivi[footnoteRef:45] hindamisel analüüsiti ja nitraadidirektiivi käimasoleval hindamisel analüüsitakse, kas need peamised toitainetega saastumise vähendamise meetmed on jätkuvalt eesmärgipärased. Toitainete ja muude ainetega saastumise vähendamist toetatakse jätkuvalt ka ÜPP riiklike strateegiakavade rakendamisega. Vesiviljeluse valdkonnas edendatakse toitainetega (ja muude ainetega) saastumise vähendamist ELi vesiviljeluse strateegiliste suunistega[footnoteRef:46]. Loomakasvatusest tuleneva heite osas töötab komisjon välja terviklikku strateegiat, milles käsitletakse loomakasvatuse kõiki aspekte, sealhulgas sektori keskkonna- ja kliimakestlikkust. Komisjon esitab artikli 73 kohase aruande 31. detsembriks 2026. Lisaks jätkab komisjon põllumajandustootjate ja teiste toetusesaajate toetamist prioriteetsetes keskkonna- ja kliimavaldkondades. Lisaks valmistab komisjon liikmesriikidele ette abivahendid, et toetada toitainetega saastumise vähendamise meetmeid, sealhulgas põllumajandustootjate loomakasvatussüsteemide ekstensiivsemaks muutmist või mitmekesistamist muu põllumajandusliku tegevusega[footnoteRef:47]. Aina keerulisemaks muutub pestitsiidide ja nende metaboliitide eemaldamine põhja- ja joogiveest, eelkõige maakeskkonnas valgalade lähedal toimuva põllumajandustegevuse tõttu. Lisaks hiljuti läbi vaadatud põhja-, pinna- ja joogivee kvaliteedistandardite järgimise tagamisele nõutakse uuesti sõnastatud joogiveedirektiivi rakendamisel, et liikmesriigid tagaksid veevõtukohtade valgalade riskihindamise tegemise ja asjakohase riskijuhtimise kehtestamise hiljemalt 2027. aasta juuliks.  [43: 	COM(2025) 280.]  [44: 	COM(2025) 75.]  [45:  	SWD(2025) 394.]  [46: 	COM(2021) 236.]  [47: 	Vt uut ühist põllumajanduspoliitikat käsitleva ettepaneku artikli 4 lõige 1, COM(2025) 560.] 

Puhtad jõed ja järved – vee nullsaaste[footnoteRef:48]  [48:  	Water - Research and innovation (Vesi – teadusuuringud ja innovatsioon).] 

Teadusklastris „Vee nullsaaste“(ZP4Water) vaadeldakse saastet kogu veeringluses. 32 juhtumiuuringus uuritakse joogi- ja põhjavee nullsaaste lahendusi ja esitatakse poliitikasoovitusi (MAR2PROTECT, NINFA, UPWATER, H2OforAll, intoDBP, SafeCREW, ToDrinQWATERPROTECT, NIAGARA, D4RUNOFF, LIFE ELEKTRA, LIFE PRISTINE, LIFE CASCADE). 
[bookmark: _Int_WHkXESJV]Eraldi keskendutakse valdkonnaüleselt ookeanireostusele. Ulatuslik mereprügi probleem näitab, et õhu-, magevee- ja pinnasesaaste jõuab merre. Tuginedes Euroopa veekerksuse strateegias ja Euroopa maailmamerepaktis sätestatud lähenemisviisile „allikast mereni“,[footnoteRef:49] võimaldab merestrateegia raamdirektiivi ja maailmamerd käsitleva õigusakti ettepaneku läbivaatamine muuta õigusraamistikku tõhusamaks ja lihtsamaks, et paremini saavutada eesmärke, sh puhas ja elujõuline merekeskkond. Seda läbivaatamist suunavad 2030. aasta nullsaaste eesmärgid ja üldine visioon 2050. aastaks, mis täiendavad kliimaneutraalsuse ja elurikkuse eesmärke. Liikmesriigid peavad tegema rohkem, et jälgida ja tagada kalapüügi ning karploomade kasvatamise alade kvaliteeti, kuna veesaaste põhjustab sellele sektorile märkimisväärset kahju. [49: 	EEA (2023): „From source to sea — The untold story of marine litter“ (Allikast mereni – mereprügi rääkimata lugu).] 

Puhas maailmameri – nullsaaste meredes
Maailmameri on saastunud ja prügi on üks kõige nähtavamaid probleeme. Ometi on tänu reguleerimisele hakanud olukord muutuma. JRC aruanne „EU Coastline Macro Litter Trend“ (Makroprügiga seotud suundumused ELi rannikul) näitas, et mere makroprügi kogus ELi rannikul on ELi õigusaktide tulemusena vähenenud 29 %. Mitmel projektil on tähtis roll Euroopa merepiirkondade, näiteks Atlandi ookeani kirdeosa (Free LitterAT), Läänemere (Circular Ocean) ja Vahemere (Marine Litter MED PLUS) puhastamisel. Vesiviljelus vajab puhast vett või aitab seda puhastada, kuid see võib olla ka saasteallikas. Uuenduslik tehnoloogia võib luua ärivõimalusi, vähendades samal ajal vesiviljeluse keskkonnamõju ja aidates kaasa biotervendamisele (Baltic MUPPETS, OLAMUR, ASTRAL, REMEDIA LIFE). Saaste ennetamisel on aina tähtsam Maa seire. Copernicuse andmeid kasutatakse laevateede optimeerimiseks, millega vähendatakse kütusekulu ja saastet ning ennetatakse juhuslikke saastejuhtumeid, suurendades tõhusust ja ohutust laevaomanike ja sadamavaldajate, sealhulgas kindlustusandjate jaoks (OHB LuxSpace, SeaCras, EOMAP). Kodanikukaitse valdkonnas käimasolevates projektides tegeletakse Läänemere merekeskkonnas toimuvatest laevaõnnetustest tuleneva nafta ja ohtlike ainete saaste pikaajalise riskianalüüsiga (BRISK II) ning madala väävlisisaldusega laevakütuse leketega seotud mõju kindlaksmääramise ja reageerimisvõimaluste väljatöötamisega (IMAROS II).
Nullsaaste saavutamisele plasti- ja jäätmereostuse valdkonnas aitavad kaasa mitu jäätmeid käsitlevat läbivaadatud ELi õigusakti (näiteks uus kestlike toodete ökodisaini määrus, läbivaadatud jäätmete raamdirektiiv, uus jäätmesaadetiste määrus, ühekordsete plasttoodete direktiiv, uus pakendite ja pakendijäätmete määrus ning uus plastigraanulite määrus). Nende meetmete täiendamiseks on komisjon avaldanud biomajanduse strateegia[footnoteRef:50] ja töötab välja ringmajanduse õigusakti, mis toetab konkurentsivõime kompassi peamisi tugisambaid. [50:  	COM(12025) 960.] 

[bookmark: _Hlk210147602]Mürasaaste valdkonnas võetakse praegu meetmeid[footnoteRef:51] ELi sõidukite tehnoseisundi parandamiseks, et vähendada ka nende transpordiliikide tekitatavat müra. Raudteesektoris on suur samm müra vähendamise suunas olnud üksnes vaiksete kaubavagunite kasutuselevõtt raudteeliinidel, kus öösiti toimub tihe kaubavedu[footnoteRef:52]. Määruse edasisi muudatusi on oodata 2029. aastaks. Komisjon hindab ka keskkonnamüra direktiivis müra vähendamise ELi eesmärkide ja piirnormide kehtestamise teostatavust kooskõlas Euroopa Kontrollikoja soovitustega[footnoteRef:53].  [51: 	Vt ajakohastatud eeskirjad ohutumate teede, väiksema õhusaaste ja digitaalsete sõidukidokumentide kohta.]  [52: 	Kooskõlas määruse (EL) nr 1304/2014 (müra KTK) muudatusega või hiljuti sõlmitud CountEmissionsEU kokkuleppega.]  [53: 	Euroopa Kontrollikoja eriaruanne 02/2025: „Linnade saastatus ELis – linnade õhk on puhtamaks muutunud, kuid nad on ikka veel liiga mürarikkad“. ] 

Keskkonna- ja tervishoiupoliitika on omavahel tihedalt seotud – terviseühtsuse põhimõtte rakendamine praktikas. Terviseühtsuse põhimõtte keskkonna- ja kliimamõõde on kriitilise tähtsusega, sest need kujundavad tervisenäitajaid ning mõjutavad haiguste teket ja levikut loomadel ja inimestel. Komisjon keskendub jätkuvalt ennetavale tervishoiule, tuginedes vähktõvevastase võitluse kava ja uue ELi südame-veresoonkonna tervise kava edukatele näidetele. Komisjon suurendab ka jõupingutusi, et rakendada terviseühtsuse põhimõttest lähtuvat juhtimist[footnoteRef:54] ja tagada, et keskkonnakaalutlused lisatakse mittenakkuslike haiguste ennetamisele suunatud ELi algatustesse[footnoteRef:55]. [54:  	Teadusnõustamise mehhanism: „One Health governance in the EU“ (Terviseühtsuse põhimõttest lähtuv juhtimine Euroopa Liidus).]  [55:  	Nõukogu soovitus 2023/C 220/01.] 

Tervislikum keskkond – õhu ja müra nullsaaste
Puhas õhk ja vaiksed piirkonnad on tervisliku elu tähtsad tegurid. Paljud projektid on näidanud, kuidas on võimalik parandada piirkondade õhukvaliteeti (LIFE Małopolska, LIFE Prepair, LIFE Sirius) ning et puhas linnakeskkond on kasulik heaolule, sealhulgas südame-veresoonkonnale, hingamisteedele ja vaimsele tervisele (eMOTIONAL Cities, EXPANSE, LongITools). Samuti näitavad need, kuidas äärmuslik kuumus võib suurendada õhusaastet (EXHAUSTION) ja kuidas linnaruumi haljastamine vähendab seda mõju ning samas muudab uute puude istutamise majanduslikult tasuvaks (100KTREES, LIFE AIRFRESH).
Aina rohkem tekitavad muret saasteainete segud, sealhulgas uued segud, nagu endokriinfunktsiooni kahjustavad kemikaalid ja ravimid. Inimeste bioseire annab näiteid kemikaalide koosmõjust inimeste tervisele[footnoteRef:56] ja mitmest aruandest nähtub, et teatavate kemikaalidega kokkupuutest tulenev mõju võib põhjustada märkimisväärseid tervisekulusid[footnoteRef:57]. Samas näitavad need andmed, et tõhus reguleerimine vähendab kokkupuudet ja võib kaasa tuua mõõdetava paranemise lühikese aja jooksul. Teatavad ohtlikud kemikaalid mõjutavad ka eluslooduse elurikkust[footnoteRef:58]. Alates 2019. aastast on strateegilise lähenemisviisiga ravimitele keskkonnas[footnoteRef:59] kasutusele võetud terviklikum lähenemisviis selle probleemiga tegelemiseks. Meetmed, millega ennetatakse ohtlike kemikaalide heitkoguste teket tarneahela eelnevates lülides, võivad vähendada tervendamise, näiteks vee puhastamise kulusid.  [56: 	EEA (2025): Risks of chemical mixtures for human health in Europe (Kemikaalisegude oht inimeste tervisele Euroopas).]  [57:  	Nt HEAL (2025):Chemical pollution driving men’s health crisis (Keemiline saaste, mis põhjustab meeste tervisekriis); „Koormus tervishoiule ja majandusele on märkimisväärne: seotud kulud ületavad hinnanguliselt 15 miljardit eurot aastas.“.]  [58: 	EEA (2025): Mixtures of chemicals in Europe’s rivers and lakes (Kemikaalisegud Euroopa jõgedes ja järvedes) ning Saskia Finckh et al. (2022): „Endocrine disrupting chemicals entering European rivers: Occurrence and adverse mixture effects in treated wastewater“ (Euroopa jõgedesse sisenevad endokriinfunktsiooni kahjustavad kemikaalid: segude esinemine ja kahjulik toime puhastatud reovees) (samuti Pistocchi, A. et al. (2022): „European scale assessment of the potential of ozonation and activated carbon treatment to reduce micropollutant emissions with wastewater“ (Osoonimise ja aktiivsöega töötlemise potentsiaali hindamine Euroopa tasandil reoveega kaasnevate mikrosaasteainete heitkoguste vähendamiseks). ]  [59: 	COM(2019) 128, lisateabe saamiseks vt: https://environment.ec.europa.eu/topics/water/surface-water_en.] 

Puhtam keskkond – ravimite nullsaaste
Keskkonnajalajälje minimeerimiseks võetakse kasutusele uuenduslikumaid lähenemisviise, kasutades tipptasemel tehnoloogiat ning majanduslikult elujõulist ja kulutõhusat meetodit ravimitootmise heitvee puhastamiseks enam kui 80 % ulatuses (LIFE PHARMA-DETOX). Samuti on RECOPHARMA projekti raames välja töötatud täiustatud veepuhastuslahendused, mis on mitmekülgsed, kiired, tõhusad ja soodsad. 
Jääk- ja püsireostus kui alahinnatud probleem. Hoolimata suurenevast teadlikkusest nn igaveste kemikaalidega seotud riskidest ja nende suurest kontsentratsioonist keskkonnas,[footnoteRef:60] hakatakse alles nüüd mõistma per- ja polüfluoritud alküülühenditest (PFAS) ja muudest püsivatest kemikaalidest tuleneva ulatusliku saaste täielikku ulatust ja tõsiseid tagajärgi. Näiteks ei ole nullsaaste seire- ja väljavaatearuandes veel piisavalt käsitletud teatavate PFASide lagunemise tavasaaduse trifluoroatsetaadi (TFA)[footnoteRef:61] laialdast esinemist. Hiljutised otsused veesaasteainete kohta,[footnoteRef:62] PFASide kasutamise piiramine tulekustutusvahtudes[footnoteRef:63] ja eelseisev töö kemikaale käsitlevate (sealhulgas töö üldise PFAS-ainete piiranguga)[footnoteRef:64] ning muude hiljuti kokku lepitud õigusaktide alusel heidavad aga rohkem valgust probleemi ulatusele kogu ELis. Seoses PFASidega joogivees on komisjon allkirjastanud Maailma Terviseorganisatsiooniga (WHO) lepingu,[footnoteRef:65] et hinnata uusimaid teaduslikke tõendeid joogivees sisalduvate asjaomaste PFASide, sealhulgas TFA võimaliku tervisemõju kohta. Samal ajal on käimas uuring,[footnoteRef:66] milles analüüsitakse puhastusmeetodeid ja nendega seotud kulusid PFASide (sealhulgas TFA) eemaldamiseks joogiveest. Samuti on toimumas uuring PFASide sisalduse kohta jäätmevoogudes, arvestades pakendites ja pakendijäätmetes PFASide kasutamise keeldu[footnoteRef:67]. Selle põhjal kaalub komisjon, milline on parim tegutsemisviis. Lisaks käsitletakse keemiatööstuse tegevuskavas[footnoteRef:68] ja Euroopa veekerksuse strateegias[footnoteRef:69] välja kuulutatud PFASide vähendamise, kõrvaldamise ja alternatiivide toetamise meetmetega probleemi terviklikult koostöös kõigi asjaosalistega. [60:  	Vt nullsaaste seire- ja väljavaatearuanne 2025 ning EEA väljaanne „Signaalid“: 1) Treatment of drinking water to remove PFAS (Joogivee töötlemine PFASide eemaldamiseks), 2) PFAS contamination and soil remediation (PFAS-saaste ja pinnase tervendamine) ning 3) Leachate pollution from landfills (Prügilate nõrgveereostus).]  [61: 	2025. aasta aprillis esitati ECHA-le ettepanek TFA ühtlustatud klassifitseerimiseks 1B reproduktiivtoksiliseks aineks ning püsivaks, liikuvaks ja toksiliseks või väga püsivaks ja väga liikuvaks aineks (PMT/vPvM). ]  [62: 	„Veereostus: nõukogu ja parlament jõudsid esialgsele kokkuleppele, et ajakohastada prioriteetseid aineid pinna- ja põhjavees“.]  [63: 	„Komisjon piirab tulekustutusvahtudes nn igavese toimega kemikaalide kasutamist“.]  [64: 	ECHA (2025): Per- ja polüfluoroalküülained (PFAS).]  [65: 	WHO / keskkonna peadirektoraadi (ENV) rahalist toetust käsitlev leping „Assessing health effects of PFAS in drinking water“ (Joogivees sisalduvate PFASide tervisemõju hindamine).]  [66: 	Leping „Analysis of treatment techniques: removal of specific pollutants and feasibility assessment of an EPR system for PFAS“ (Puhastusmeetodite analüüs: teatavate saasteainete kõrvaldamine ja PFASide puhul laiendatud tootjavastuse süsteemi teostatavuse hindamine). ]  [67: 	Määrus (EL) 2025/40.]  [68: 	COM(2025) 530.]  [69: 	COM(2025) 280.] 

Keskkonna puhastamine – tervendamise kaudu nullsaasteni
Esmatähtis peab olema saastet vältida, kuid see ei ole alati võimalik. Aina rohkem on turul uuenduslikke ja kulutõhusaid viise püsivate ja liikuvate saasteainete, nagu PFASide tuvastamiseks ja kõrvaldamiseks (SCENARIOS, ZeroPM, LIFE SOuRCE, CHROMOFORA ja PROMISCES). Looduspõhised lahendused võivad ka aidata vähendada toitainetega saastumist või kõrvaldada minevikus tekitatud metallireostuse jõesetetest ja pinnasest (LIFE NARMENA, LIFE BELINI, LIFE POPWAT). Looduspõhised mulla tervendamise lahendused on üha uuenduslikumad ja vähendavad saastet, kuid ka saastest puhastamise kulusid (POSIDON, ARAGON, EDAPHOS).
Euroopa Keskkonnaamet ja Teadusuuringute Ühiskeskus jätkavad nullsaaste seire- ja väljavaatearuande[footnoteRef:70] ajakohastamist iga kahe aasta tagant. Tulevastes väljaannetes on aina rohkem abi hiljuti kokku lepitud õigusraamistikust, milles lähtutakse põhimõttest „üks aine – üks hindamine“. See aitab parandada andmete kogumist, integreeritud analüüsi ja varajast hoiatamist keemilise saaste eest ning võtta kasutusele kogu ELi hõlmava alalise inimeste bioseire, mis tagaks väärtusliku andmekogumi. Seire ja väljavaadete hindamisel keskendutakse jätkuvalt 2030. aasta eesmärkide saavutamiseks tehtud edusammude jälgimisele, kuid tulevastes väljaannetes prognoositakse edusamme kuni 2040. ja 2050. aastani ning vaadatakse teaduslikust seisukohast läbi olemasolevad eesmärgid, et teha kindlaks, kas 2040. aastaks on vaja rangemaid või täiendavaid eesmärke. Ühtlasi viiakse nullsaaste seire- ja väljavaatearuanne paremini kooskõlla käimasoleva või kavandatava riikliku seirega. Andmete ja hindamiste (näiteks Copernicuse programmi teabe alusel) integreerimine võib samuti aidata kaasa lihtsustamisele, nii et selmet üksnes nõuda aruandlust liikmesriikidelt, kasutatakse avalikult kättesaadavate andmete kogumiseks digivahendeid ja tehisintellekti. [70: 	Rakendamisel tagatakse tihe koordineeritus ELi kemikaalipoliitika näitajate raamistikuga.] 

Nullsaaste poliitilise tegevuskava kaudu otsib komisjon võimalusi haldus- ja regulatiivse koormuse vähendamiseks. See ei suuna mitte ainult õigusaktide läbivaatamist, nagu REACHi määruse või merestrateegia raamdirektiivi läbivaatamine, vaid ka tööd delegeeritud õigusaktide ja rakendusaktidega. Mõned nullsaaste valdkonna tööga seotud lihtsustamismeetmed on kindlaks määratud ka kemikaale ja keskkonda käsitlevates koondettepanekutes[footnoteRef:71]. Komisjon jätkab ELi õiguse stressiteste ka nullsaaste valdkonnas, näiteks mõne eelseisva hindamise ja dialoogi kaudu. [71: 	COM(2025) 526, COM(2025) 531, COM(2025) 980, COM(2025) 981, COM(2025) 982, COM(2025) 983, COM(2025) 984, COM(2025) 985 ja COM(2025) 986. ] 

[bookmark: _Toc66088929][bookmark: _Toc66214562][bookmark: _Toc66216748][bookmark: _Toc66088930][bookmark: _Toc66214563][bookmark: _Toc66216749]

Komisjon teeb järgmist: 
– 		jätkab linnade ja piirkondade toetamist nende nullsaaste meetmete rakendamisel;
– 		vaatab läbi REACHi määruse, et seda lihtsustada ja ajakohastada, tagades seejuures keskkonna ja inimeste tervise kaitse;
– 		korraldab nitraadidirektiivi ja ühekordsete plasttoodete direktiivi hindamise; 
– 		esitab tervikliku loomakasvatusstrateegia ja avaldab tööstusheidete direktiivi artikli 73 kohase aruande tööstusheidete kohta [2026. aastaks];
– 		hindab keskkonnamüra direktiivis müra vähendamise ELi eesmärkide ja müra piirnormide kehtestamise teostatavust [2029. aastaks];
– 		rakendab veekerksuse strateegias ja maailmamerepaktis esitatud saastealaseid meetmeid;
– rakendab keemiatööstuse tegevuskavas esitatud PFASidega seotud meetmeid;
– 	aitab nullsaaste meetmete kaudu rakendada ELi südame-veresoonkonna tervise kava ja vähktõvevastase võitluse kava;
– 	avaldab komisjoni talituste töödokumendi ELi vesiviljeluse keskkonnatoime kohta [2026. aastaks] ja vesiviljeluse keskkonnakasu edendamise kohta [2027. aastaks] ning pakub sellega seotud koolitust liikmesriikidele ja vesiviljelustööstusele. 
4 NULLSAASTELE ÜLEMINEKU TOETAMINE
Komisjon jätkab liikmesriikide abistamist nende rakendamisalastes jõupingutustes, keskendudes peamistele soodustavatele teguritele: integratsioon, investeeringud ja innovatsioon. Komisjon jätkab ka saaste vältimise ja vähendamise alase rahvusvahelise koostöö edendamist, osaledes nii mitme- kui ka kahepoolses rahvusvahelises koostöös.
4.1 Rakendamine, investeeringud ja integratsioon muutuste hoogustamiseks
Prioriteet peab olema rakendamine. Viimases keskkonnapoliitika rakendamise läbivaatamise aruandes,[footnoteRef:72] mis on perioodiline aruanne ELi keskkonnaõiguse ja -poliitika rakendamise seisu kohta, on kindlaks määratud poliitikavaldkonnad, kus on ELi keskkonnaalaste õigusaktide rakendamisel olulisi probleeme, nimelt ringmajandus ja jäätmed; nullsaaste, sealhulgas kemikaalid; loodus ja elurikkus ning kliimameetmed. Selles on kindlaks määratud liikmesriikide head tavad ja probleemid. Aruandes soovitatakse parandusi ja lahendusi ning prioriteetseid meetmeid[footnoteRef:73]. 2025. aasta keskkonnapoliitika rakendamise läbivaatamise aruandes nimetati viis peamist tegurit, mis eristavad head ja puudulikku rakendamist. Need on: 1) keskkonnaeesmärkide integreerimine avalikku poliitikasse poliitiliste dialoogide abil ja rakenduskulude jagamine sidusrühmade vahel; 2) rahastamine; 3) haldussuutlikkus, eelkõige nõuetekohase kavandamise ja koordineerimise tagamiseks; 4) digiandmed ning 5) üldsuse roll keskkonnaalaste otsuste tegemisel koos õiguskaitse ja õiguskaitsevahendite parema kättesaadavusega.  [72: 	COM(2025) 420, lisateave: „Environmental Implementation Review“ (Keskkonnapoliitika rakendamise läbivaatamine).]  [73: 	Liikmesriikidele soovitatud 96 prioriteetsest meetmest 36 puudutavad saastega seotud õigusakte (vt COM(2025) 420 1. lisa).] 

Kõigil sidusrühmadel – alates komisjonist kuni liikmesriikide, sealhulgas piirkondlike ja kohalike omavalitsuste, erasektori, kodanikuühiskonna ja kodumajapidamisteni – on oma roll keskkonnapoliitika rakendamisel. Parema rakendamise ja täitmise tagamise toetamiseks korraldab komisjon rakendamisdialooge,[footnoteRef:74] mis põhinevad keskkonnapoliitika rakendamise läbivaatamise aruandes ja poliitikapõhistes hindamistes[footnoteRef:75] esitatud riigipõhistel hindamistel ja prioriteetsete meetmete soovitustel. Tähtis osa on ka nullsaaste sidusrühmade platvormil, kuna selle kaaseesistuja on Euroopa Regioonide Komitee, kes arutab eelkõige kohaliku ja piirkondliku tasandi rakendamisprobleeme[footnoteRef:76]. Lisaks jätkuvad dialoogid sidusrühmadega, sealhulgas ettevõtjate ja kodanikuühiskonnaga, ning nendes kontrollitakse, kas ELi õigusakte on tegelikult võimalik tulemuslikult kohaldada. Komisjon jätkab ka liikmesriikide toetamist, pakkudes tehnilist suutlikkust ja rahastamist[footnoteRef:77] ning lihtsustades õigusraamistikke, mida vajaduse korral täiendavad täitemeetmed. Programm LIFE kui ELi keskkonna, kliimameetmete ja puhtale energiale ülemineku rahastamisvahend on aidanud kõrvaldada rakendamise puudujääke, pakkudes sihipärast kaasrahastamist ja tehnilist abi erimeetmete toetamiseks (nt reovee, tööstus- ja põllumajandusheite ning kemikaalide käitlemise valdkonnas), tugevdades haldussuutlikkust ja digivahendeid ning hoogustades mitmetasandilist valitsemist. [74: 	Eelkõige veekerksuse strateegia raames välja kuulutatud struktureeritud dialoogid. ]  [75: 	COM(2025) 2, COM(2025) 3 ja nendega seotud komisjoni talituste töödokumendid.]  [76:  	Zero Pollution Going Local | (Nullsaaste kohalikul tasandil) |Euroopa Regioonide Komitee.]  [77: 	Nt Euroopa poolaasta tehnilise toe instrumendi TAIEX EIR Peer-to-Peer või Euroopa veekerksuse strateegias välja kuulutatud EIP veeprogrammi ja kestliku veekasutuse nõustamisvahendi kaudu. ] 

[bookmark: _Hlk219997974]Peamine rakendamist võimaldav tegur on rahastamine. Keskkonnapoliitika rakendamise läbivaatamise 2025. aasta aruandes on esitatud üksikasjalik analüüs ELi keskkonnaõiguse rakendamiseks vajalike investeeringute ja tekkinud rakendamispuuduste kohta, mille kulu ELis on 122 miljardit eurot aastas ehk 0,8 % ELi SKPst[footnoteRef:78]. Hiljutine uuring[footnoteRef:79] näitab, et tegevusetusest tulenevad kulud kaaluvad kaugelt üles investeerimiskulud, kusjuures hinnanguline rakendamise puudujääk on 180 miljardit eurot aastas, mis on palju suurem kui rakendamise puudujäägi kõrvaldamise kulud. Saaste vältimise ja kontrolli ning veekaitsega (mis on peamiselt seotud vee- ja reoveetaristuga) seotud investeerimispuudujääk on hinnanguliselt 58 miljardit eurot aastas (ehk 48 % kogupuudujäägist). ELi rahastamisel on tähtis roll rakendamise puudujääkide kõrvaldamisel. Näiteks tegi komisjon hiljutises ühtekuuluvuspoliitika vahehindamises[footnoteRef:80] ettepaneku lisameetmete kohta, et julgustada liikmesriike ja piirkondi investeerima veekerksusesse. Kokkulepitud määrus[footnoteRef:81] hõlmab täiendavat 10 % ELi rahastust ja kuni 20 % suurust eelmakset veekerksuse investeeringuteks, sealhulgas veesaastet vähendada aitavateks investeeringuteks.  [78: 	COM(2025) 420 ja keskkonnapoliitika rakendamise läbivaatamise tulemustabel: https://environment.ec.europa.eu/app/eir-dashboard-on-environmental-investment-needs-and-gaps.]  [79: 	„Update of the costs of not implementing EU environmental law“ (ELi keskkonnaõiguse rakendamata jätmise kulude uuendatud hinnang).]  [80: 	A modernised Cohesion policy: The mid-term review (Ajakohastatud ühtekuuluvuspoliitika: vahehindamine).]  [81: 	Määrus (EL) 2025/1914.] 



Puhtam keskkond – nullsaaste rahastamine 
ELi investeeringud on otse või kaudselt aidanud kaasa puhta õhu eesmärgi saavutamisega seotud meetmetele[footnoteRef:82]. ELi rahastamine on tehtud liikmesriikidele kättesaadavaks ja liikmesriigid on seda edukalt kasutanud, toetades otseselt puhta õhu projekte või lisades puhta õhu eesmärgid muude investeeringute alla (nt taristuinvesteeringud). Alates 2007. aastast on EL investeerinud suuremahulisse veetaristusse 84 eurot inimese kohta. Kesk- ja Ida-Euroopa piirkondades on investeeringud olnud palju suuremad, ulatudes 100 eurost kuni üle 300 euroni inimese kohta. See on kaasa toonud saaste märkimisväärse vähendamise ja seeläbi veekvaliteedi paranemise. Ülevaade nendest edusammudest on esitatud tulemustabelis „Nullsaaste edendamine piirkondades“. [82:  	„Clean-air tracking“ (Puhta õhu meetmete jälgimine).] 

ELi rahastus puhtama keskkonna saavutamiseks on kättesaadav ka tulevikus. Uue mitmeaastase finantsraamistiku[footnoteRef:83] ettepanekutes on nullsaastega seotud investeeringud osa 35 % kliima- ja keskkonnakulutuste eesmärgist. See võimaldab jätkuvat ja veelgi tugevamat koostoimet kliimaneutraalsusele ja/või elurikkuse kaitsele ning nullsaastele tehtavate kulutuste vahel. Kavandatav Euroopa Konkurentsivõime Fond ning kavandatav Euroopa majandusliku, sotsiaalse ja territoriaalse ühtekuuluvuse, põllumajanduse ja maaelu, kalanduse ja merenduse, heaolu ja julgeoleku fond, mille raames liikmesriigid peaksid koostama riikliku ja piirkondliku partnerluse kavad, aitavad kaitsta, taastada ja parandada keskkonna, sealhulgas magevee, ranniku, maailmamere ja mulla kvaliteeti, vähendada saastet, peatada ja pöörata tagasi elurikkuse vähenemine ning võidelda maismaa- ja mereökosüsteemide kahjustumise vastu, suurendades samal ajal kliima- ja veekerksust. Programmi „Euroopa horisont“ ettepanekutes ajavahemikuks 2028–2034 juhiti tähelepanu sellele, et tegevusse on vaja lõimida keskkonnateadus, et vältida keskkonnakahju, hoida keskkond puhtana ja taastada elujõulised ökosüsteemid. Samuti määratleti selles „ELis vee nullsaaste eesmärgi poole liikumine“ ühe võimaliku murrangulise valdkonnana. Nullsaaste saavutamisele aitavad jätkuvalt kaasa ka ühine põllumajanduspoliitika, ühine kalanduspoliitika, Euroopa Merendus-, Kalandus- ja Vesiviljelusfond, Euroopa Regionaalarengu Fond ja Ühtekuuluvusfond.  [83: 	ELi eelarve 2028–2034 tugevama Euroopa nimel (COM(2025) 555, COM(2025) 565, COM(2025) 543, COM(2025) 560, COM(2025) 559 ja COM(2025) 552).] 

Kuna ELi rahastamisest ei piisa, on vaja ka märkimisväärset riiklikku rahastamist. Sellega seoses peaksid liikmesriigid paremini kasutama makse, laiendatud tootjavastutuse süsteeme ja muid vahendeid eesmärgiga tõhusamalt rakendada põhimõtet, et saastaja maksab. Liikmesriigid ei kasuta praegu kuigi palju keskkonnamakse[footnoteRef:84]. Keskkonnapoliitika rakendamise läbivaatamise 2025. aasta aruandes ja 2024. aasta Euroopa poolaasta paketis[footnoteRef:85] soovitatakse reformida keskkonnakahjulikke toetusi. Liikmesriigid võivad ka kaaluda, kuidas suunata ettevõtjate ja tarbijate valikuid ja koguda samal ajal maksutulu, mida saaks kasutada investeeringute puudujäägi vähendamiseks. Põhimõtte „saastaja maksab“ toimivuskontroll annab väärtuslikku teavet selle kohta, mis on praktikas toiminud, ning selles leiti, et saastaja maksma kohustamine on väga tõhus viis anda hinnasignaale, mis muudavad keskkonnapoliitika tõhusamaks, tingimusel et selle kavandamisel on nõuetekohaselt arvesse võetud õiglast üleminekut, konkurentsivõimet, toiduga kindlustatust ja üldkulusid. [84: 	Vt näiteks 2025. aasta aruanne „Annual Report on Taxation“ (Aruanne maksustamise kohta).]  [85: 	„2024 European Semester: Spring package“ (2024. aasta Euroopa poolaasta: kevadpakett).] 

Puhtama keskkonna kiiremaks saavutamiseks on tähtis kaasata erainvesteeringuid. Komisjon teeb koostööd Euroopa Investeerimispanga (EIP) Grupiga, et suurendada avaliku ja erasektori investeeringuid keskkonda (näiteks veekerksuse strateegia raames) nii ELis kui ka kogu maailmas. Koostöö finantsasutustega võib tuua rohkem erasektori raha, kui kasutatakse segarahastamise lähenemisviise ja uuenduslikke mudeleid, nagu roheliste ja siniste võlakirjade struktureeritud ökosüsteemid. Samuti kavatsetakse suurendada ELi ettevõtjate rahastamise võimalusi ELi kestliku rahanduse lihtsustatud raamistiku ning hoiuste ja investeeringute liidu loomisega. Näitajate kohaselt kasutab mõnes sektoris ELi kestliku rahanduse taksonoomiat aina suurem arv investoreid[footnoteRef:86]. Veelgi rohkem keskkonnasäästlikke investeeringuid kaasatakse puhta tööstuse kokkuleppega, tugevdades innovatsioonifondi ja tehes ettepaneku luua tööstuse süsinikuheite vähendamise rahastu. II koondmäärusega muudetakse InvestEU määrust, et suurendada finantstagatiste summat, mida InvestEU saab anda, et toetada investeeringuid puhta tehnoloogia kasutuselevõttu, keskkonnahoidlikku liikuvusse, jäätmetekke vältimisse ning jäätmete vähendamisse ja ringlussevõttu. Need jõupingutused aitavad ilmtingimata kaasa nullsaaste saavutamisele. Lisaks loob komisjon veekerksuse strateegia raames ka veekerksuse investeeringute kiirendi ning käivitab taastamise toetamiseks roheliste ja siniste koridoride algatuse. See toetab investeeringuid puhtama vee valdkonnas.  [86: 	„The EU Taxonomy’s uptake on the ground“ (ELi taksonoomia kasutuselevõtt kohapeal).] 

Integratsioon peab olema kiirem ja ulatuslikum. Rakendamise kogemus näitab, et väga oluline on tagada keskkonnapoliitika piisav integreerimine avaliku poliitika väljatöötamisse ja rakendamisse juba varases etapis süstemaatiliselt ja valdkonnaüleselt. Samuti on väga tähtis võtta arvesse keskkonna mõju avalikule poliitikale, eelarvele ja majandusele. Seepärast annab integreeritum ja terviklikum lähenemisviis – mis näiteks toob kokku eri poliitikavaldkondade või piirkondade ametiasutused – pikas perspektiivis tavaliselt paremaid tulemusi ning on kaasavam, järjepidevam, tulemuslikum ja tõhusam. Seetõttu esitati 2021. aasta nullsaaste tegevuskavas juhtalgatus „Nullsaaste tagamine üheskoos“,[footnoteRef:87] mille raames alustatakse esialgu tegevust koostöös keskkonnaõiguse rakendamise ja jõustamise ELi võrgustikuga (IMPEL). See töö jätkub ka 2026. aastal. Veealaste õigusaktide rakendamiseks kavandatavatesse struktureeritud dialoogidesse püütakse kaasata riikide (ja piirkondlike) valitsuste kõik asjaomased osalejad.  [87: 	„toob [---] kokku keskkonna- ja muud täitevasutused (nt need, kes vastutavad ELi transpordi-, energeetika-, põllumajandus- või tarbijakaitsealaste õigusaktide eest), et algatada parimate tavade vahetamine ja julgustada liikmesriike töötama välja valdkondadevahelised nõuete täitmise meetmed, et saavutada saaste suhtes nulltolerants riikide ja piiriülesel tasandil.“] 

Puhtam transport – nullsaastega liikuvus
Transpordi süsinikuheite vähendamine toob kasu ka õhukvaliteedi ja mürataseme osas. Turuvalmis prototüübid aitavad tuvastada mürarohkeid ja saastavaid sõidukeid ning vähendada saastet mitmeotstarbeliste barjääride ja spetsiaalsete kõnniteede abil (NEMO). Süsihappegaasi, õhusaastet ja müra aitavad samuti vähendada parem linnaplaneerimine ja viimase kilomeetri logistika korraldamine (SENATOR, LIFE ASPIRE). Siseveetranspordis kasutatavad uuenduslikud heitkoguste vähendamise meetodid ja kütused aitavad vähendada õhusaastet ja kasvuhoonegaaside heitkoguseid tegelikes tingimustes (LIFE CLINSH).
Puhtam põllumajandus – nullsaastega põllumajandus
Saastet võivad märkimisväärselt vähendada muutused põllumajandustavades. Intensiivsest liha- (sead ja kodulinnud) ja piimakarjakasvatusest tulenevat õhusaastet saab vähendada uuenduslike tehnoloogialahenduste ja majandamistavade abil, nagu jäätmevoogude eraldamine ja robotite kasutamine, heitkoguste vähendamine ja ladustatud sõnniku muutmine kaubanduslikuks väetiseks, mis võimaldab sulgeda põllumajandusettevõtte lämmastikuringe (LIFE CMCD, LIFE Green Ammonia, LIFE Clean Air Farming, Econutri, SOLACE). Lisaks valmistab komisjon ette väetiste tegevuskava, milles käsitletakse muu hulgas väetiste ja ringlussevõetud toitainete tõhusat kasutamist, mis omakorda aitab vähendada väetiste kasutamisest tulenevat reostust. Uuenduslikud kestlikumale taimekaitsele ülemineku viisid võimaldavad vähendada taimekaitsekulusid ja samas ka pestitsiidide põhjustatud õhu-, vee- ja pinnasesaastet ning toota tervislikumat toitu (SPRINT). Põllumajandustootjate ja organisatsioonidega tehtav koostöö mikro- ja nanoplasti kestliku käitlemise tavade kindlakstegemiseks on võimaldanud samaaegselt tervendada keskkonda ja suurendada põllumajanduse tootlikkust (PAPILLONS, MINAGRIS). 
Puhtam elu – nullsaaste ehituses
Keskkonnasäästliku ja ringluspõhise taristuga linnaarendus võib vähendada kasvuhoonegaase, jäätmeid ja saastet ning soodustada kestlikku tarbimist. Kolme eraldi toruga kanalisatsioonisüsteemi kasutamine võimaldab vee ja jäätmete ringlussevõttu ning energia ja toitainete taaskasutamist (RecoLab). Looduslike materjalide kasutamine ja hoone sellise digiteisiku väljatöötamine, mis on varustatud anduritega oluliste parameetrite, nagu niiskussisalduse jälgimiseks, võimaldab ennetavat hooldust ja näitab tehniliste muudatuste mõju hoone energiatõhususele (Build-in-Wood). 

Komisjon teeb järgmist: 
– 	käsitleb riigipõhiseid saasteprobleeme kõigi liikmesriikidega peetavates struktureeritud dialoogides, mis kuulutati välja veekerksuse strateegias;
– 	jätkab koos IMPELiga parimate tavade vahetamist ja toetab valdkondadevahelisi nõuete täitmise meetmeid. 
4.2 Innovatsioon ja oskused konkurentsivõime tugevdamiseks 
Innovatsioon juhib edasiminekut puhtama keskkonna suunas. Praeguses majanduskriisis on tähtis toetada tööstust sihipäraselt, et säilitada kulutõhusus ja hoida kriitilise tähtsusega tootmine ELis. Väga tähtis on lihtsustada õigusraamistikku, et EL oleks ettevõtjate jaoks jätkuvalt atraktiivne. Ometi on praeguse kriisi algpõhjus innovatsiooni puudumine viimase kahe aastakümne jooksul, nagu on märgitud konkurentsivõime kompassis. Hoolikalt kavandatud meetmed puhtale ringmajandusele ülemineku soodustamiseks võivad lisaks inimeste tervise ja keskkonna kaitsmisele luua ka vajalikud ärivõimalused, et uuendusliku ja tulevikku suunatud tehnoloogia abil tugevdada ELi pikaajalist ülemaailmset konkurentsivõimet. Puhta tööstuse kokkuleppega toetatakse seda innovatsioonihoogu rahastamise (innovatsioonifondi ja programmi „InvestEU“ kaudu) või konkreetsete algatuste, näiteks ELi idu- ja kasvufirmade strateegia[footnoteRef:88] abil. Saaste valdkonnas teeb uus tööstuspöörde ja tööstusheite innovatsioonikeskus (INCITE)[footnoteRef:89] kindlaks uuenduslikud tehnoloogialahendused ja hindab nende küpsustaset, et näidata nende potentsiaali ja toetada lahenduste laiemat kasutuselevõttu. Lisaks analüüsib INCITE igakülgse keskkonnamõju hindamise raames süsinikuheite vähendamist, ressursitõhusust, sealhulgas seoses energia, toorme ja veega, ohtlike kemikaalide vähesemat ja ohutumat kasutamist ning uuendusliku tehnoloogia ringmajanduse potentsiaali. Komisjon loob INCITE’i eeskujul ELi innovatsiooni- ja asenduskeskuse(d),[footnoteRef:90] et ületada innovatsioonitõkked ja kiirendada ohutumate ja kestlikumate lahenduste väljatöötamist, pöörates erilist tähelepanu VKEde vajadustele. Samuti uurib ta koostööl põhinevaid lähenemisviise sihtkemikaalide asendamiseks. Innovatsioonikeskustesse integreeritakse ohutuks ja kestlikuks kavandatud kemikaalide raamistik[footnoteRef:91] ning antakse tehnilisi suuniseid innovatsiooni varajaste etappide kohta.  [88: 	COM(2025) 270.]  [89: 	Loodud läbivaadatud tööstusheidete direktiivi (EL) 2024/1785 kontekstis, vt Euroopa tööstuspöörde ja tööstusheite innovatsioonikeskus | INCITE.]  [90: 	COM(2025) 530.]  [91: 	Safe and Sustainable by Design for Chemicals and Materials. Revised Framework (2025) (Ohutuks ja kestlikuks kavandatud kemikaalid ja materjalid. Läbivaadatud raamistik (2025)). JRC143022 (koostamisel).] 

Puhtamad tooted ja protsessid – nullsaastega seotud uuendused
Biomajanduse uuendused, nagu biolagunevad plastpakendid, imavad hügieenitooted või toidukandikute biopõhised alternatiivid ja uued võrgustikumudelid terves põllumajandusliku toidutööstuse plasti väärtusahelas vähendavad märkimisväärselt plastijäätmeid ning seeläbi ka prügilasse ladestamist ja saastet (Circpack, EMBRACED, FRESH, LIFE CLOOVER2). Uuendusliku tekstiilitehnoloogia abil muudetakse vanad puuvillatekstiilid kestlikeks ja kvaliteetseteks kiududeks vähem saastavaid kemikaale kasutades (TeKiDe). Ohtlike elektri- ja elektroonikaseadmete jäätmete uuenduslikud ringlussevõtu tavad võimaldavad plastist ohutult eraldada puhtaid polümeere, broomi ja antimontrioksiidi, toetades suletud ahelaga ringlussevõtusüsteemi ja aidates seeläbi vähendada ELi sõltuvust imporditud antimonist (PLAST2bCLEANED). Uuendusliku tehnoloogiaga eraldatakse reoveest ressursse (nt bioväetised, tselluloos, bioplast, biometaan ning mitmesugused toidu- ja joogilisandid), mis aitab märkimisväärselt vähendada reoveepuhastusjaamade tegevuskulusid ja keskkonnamõju ning luua omakorda uusi ärivõimalusi ja töökohti (AFTERLIFE, INCOVER, SMART-Plant, LIFE ENRICH, 24Water). Ehituses ja linnade keskkonnahoidlikus hoolduses vähendavad uuenduslikud elektrigeneraatorid heitkoguseid ja on samal ajal väiksemad, kergemad ja võimsamad kaasaskantavad toiteallikad, mis meelitavad ligi märkimisväärseid rahastamissummasid erainvestoritelt (LIFE CLEANAIRMM). Uuenduslikes jõuseadmetes kasutatakse puhtamat ja ringluspõhisemat satelliitide orbiidile saatmise tehnoloogiat (HyImpulse, Pangea).
ELi teadusuuringud ja innovatsioon on seda üleminekut toetanud juba aastaid ja toetavad seda ka edaspidi. Traditsiooniliselt on saaste vältimist, kontrolli ja kõrvaldamist käsitlevad keskkonnauuringud ja näidisprojektid olnud ELi teadusuuringute ja LIFE programmide prioriteedid. 
Praeguse mitmeaastase finantsraamistiku jooksul on EL suurendanud oma toetust programmi „Euroopa horisont“ ja programmi LIFE rahastamisprogrammide kaudu. Teadusuuringute ja innovatsiooni valdkonnas on eriti mõjukas erieesmärk „Puhas keskkond ja nullsaaste“ koos sihtotstarbeliste vahenditega, nagu ELi missioonid[footnoteRef:92] ja partnerlused,[footnoteRef:93] ning eesmärk „Elamine ja töötamine tervist edendavas keskkonnas“, milles käsitletakse keskkonnaga kokkupuute mõju inimeste tervisele. Kogu programm hõlmab ka saaste vähendamise alaseid teadusuuringuid ja innovatsiooni.  [92: 	„Euroopa mullakokkulepe“, „Meie ookeanide ja veekogude taastamine“ ning „Kliimaneutraalsed ja arukad linnad“.]  [93: 	Kemikaalidest tulenevate riskide hindamise partnerlus (PARC) või planeedi veega kindlustatuse Euroopa partnerlus Water4All.] 

Paljud programmide „Horisont 2020“ ja „Euroopa horisont“ projektid on toetanud ja toetavad jätkuvalt nullsaaste saavutamiseks tehtavaid jõupingutusi,[footnoteRef:94] eelkõige järgmistes valdkondades: haiguste ennetamine ja tervise edendamine, veekasutus ja -majandus, õhu, magevee ja pinnase kvaliteet, merekeskkonna kaitse, ohutuks ja kestlikuks kavandatud kemikaalide ja materjalide väljatöötamine, ringlus, põllumajandus, toidusüsteemid (sealhulgas algatuse „Food 2030“ ja nullsaastega toidusüsteemide kaudu), tööstusinnovatsioon, biomajandus, transport, energeetika, keskkonnaseire ja -vaatlus. Kliimameetmetega seotud teadusuuringute ja innovatsiooniga kaasnev kasu keskkonnale toob sageli kaasa saaste vältimise ja vähendamise, mis aitab kaitsta elurikkust ja looduslikke ökosüsteeme. Üks näide on ELi kliimaneutraalsete ja arukate linnade missiooni 2024. aasta spetsiaalne projektikonkurss, milles keskenduti linnade saastevabaks muutmisele ja mille raames esitati üle 100 taotluse[footnoteRef:95].  [94: 	„Horizon projects supporting the zero pollution action plan“ (Nullsaaste tegevuskava toetavad programmi „Euroopa Horisont“ projektid).]  [95: 	Kuigi rahastada oli võimalik ainult nelja valitud projekti kogusummaga 20 miljonit eurot.] 

Programm LIFE on jätkuvalt keskkonnasäästlike lahenduste tutvustamise, kasutuselevõtu ja poliitika elluviimise liikumapanev jõud kõigis liikmesriikides. LIFE täiendab programmi „Euroopa horisont“, see vähendab turustamiseelsete lahendustega seotud riske ning toetab nende kasutuselevõttu ametiasutuste, kommunaalteenuste osutajate ja VKEde poolt. Katseprojektide ja ulatuslike näidisprojektide, juhtimise parandamise, suutlikkuse suurendamise ja sihipärase poliitilise toetuse kaudu aitab LIFE muuta ökoinnovatsiooni korratavateks ja investeerimiskõlblikeks nullsaaste tavadeks kogu ELis ja selle naabruses. Alates 2014. aastast on üle 170 LIFE-projekti, mida EL on rahastanud 400 miljoni euroga, tegelenud õhu-, vee- ja pinnasesaaste probleemidega, kusjuures see on andnud kohapeal mõõdetavaid tulemusi ning seda on arvesse võetud ELi õigusaktides ja standardites[footnoteRef:96]. Ka tulevikus on ELi rahastamisel tähtis osa, kuna kõik programmi LIFE põhijooned on lisatud Euroopa Konkurentsivõime Fondi ettepanekusse. [96: 	LIFE-projektide portfell – ülevaade (alates 2014. aastast).] 

Peamine tulevane innovatsiooniteema on pärand- ja jääkreostuse kõrvaldamine. Vee- ja mullaseire näitab saastekollete suurt arvu kogu ELis[footnoteRef:97]. Uue mullaseire direktiivi ja looduse taastamise määruse rakendamisega aidatakse seda probleemi teataval määral lahendada. Siin võivad kulutõhusaks osutuda looduspõhised lahendused ja biotervendus. Selliste lahenduste väljatöötamist püütakse toetada avaliku ja erasektori algatusega, mille eesmärk on saavutada tehnoloogiline läbimurre teostatavates ja taskukohastes PFASide ja muude püsivate kemikaalide avastamise ja kõrvaldamise meetodites[footnoteRef:98].  [97: 	2025. aasta nullsaaste seire- ja väljavaatearuanne.]  [98: 	Algatust toetatakse teadusprojektidega, nt ELi missiooniga „Euroopa mullakokkulepe“ (2025. aasta projektikonkurss, mis hõlmab spetsiaalseid eluslaboreid mulla tervendamiseks). ] 

Nullsaaste saavutamiseks on olemas digilahendused,[footnoteRef:99] kuid ületada tuleb nende kasutuselevõttu takistavad tegurid. Eluslaborite Euroopa võrgustik (ENoLL) on esitanud mõned soovitused[footnoteRef:100] nullsaaste toetamise eluslaborite kohta, mis võivad aidata suurendada digilahenduste kasutuselevõttu. Uued võimalused tekivad andmete, näiteks Maa seire andmete kombineerimisel tehisintellekti ja modelleerimisega. Uued Copernicuse Sentineli satelliidid annavad täpsemaid ja ajakohasemaid andmeid näiteks õhukvaliteedi ja heitkoguste kohta. Algatusega „Destination Earth“[footnoteRef:101] ja maailmamere digiteisikuga – tihedas koostoimes tulevase maailmamere seire algatuse ja maailmamerd käsitleva õigusaktiga – soovitakse toetada selliseid tipptasemel vahendeid muu hulgas saasteprobleemidega tegelemisel. Selles valdkonnas annab oma panuse ka Euroopa Komisjoni Teadusuuringute Ühiskeskus (JRC), kasutades nullsaaste väljavaatearuande merereostusmudeleid.  [99: 	SWD(2021) 140.]  [100: 	ENoLLi 2023. aasta soovitused. ]  [101: 	„Destination Earth (DestinE) - digital model of the earth“ (Algatus „Destination Earth“ (DestinE) –Maa digitaalne mudel) ja „European Digital Twin of the Ocean (European DTO)“ (Maailmamere Euroopa digiteisik).] 

Puhtam keskkond – nullsaaste Maa seire ja digiteisikute abil
ELi kosmoseprogrammi Maa seire komponent Copernicus on võimaldanud välja töötada mitu majanduslikku lahendust nullsaaste saavutamiseks. Maa seire, tehisintellekti ja masinõppe kasutamisega võib märkimisväärselt parandada õhu, maailmamere, magevee ja mulla kvaliteedi, maa degradeerumise ja raadamise ning tarneahela mõju keskkonnaseiret (Orbify). Samuti on see võimaldanud välja töötada saastekriiside ohjamise platvormi, mis jälgib jõgesid, veehoidlaid ja linnapiirkondi ning aitab kohalikel omavalitsustel saastet jälgida ja reostusjuhtumitele kiiresti reageerida (Azulfy). On ka selliseid digiplatvorme, mis võimaldavad kodanikel teha oma kogukondades reaalajas kindlaks ebaseaduslikud jäätmehoidlad ja neist teatada, aidates suurendada teadlikkust ja toetada kiireid kohalikke meetmeid (WasteNoTime). Need vahendid aitavad ka ettevõtjatel liikuda nullsaaste suunas. Nutipõllumajanduse rakendused võivad vähendada saastet ja säästa kulusid, sest aitavad põllumajandustootjatel viia põllumajanduslikud sisendid (väetised, pestitsiidid, vesi) vastavusse põllukultuuride tegelike vajadustega (SQAT, DINOSAR, TerraMetallum). Lennujaamade ja lennutrajektooride toimimise optimeerimine aitab vähendada müra, kütusekulu ning õhu- ja kasvuhoonegaaside heidet (EDGAR, VITOLMINS). Teenused kaevandustegevuse paremaks geotehniliseks ja keskkonnaseireks kogu olelusringi jooksul alates uurimisest kuni sulgemiseni aitavad parandada käitamisohutust ja -tõhusust ning võimaldavad samal ajal kaevandusettevõtjatel piirata saastet ja jäätmeid ning tegeleda materjalide ringluspõhisema kasutamisega (MOSMIN, TerraEye). 
Digiüleminek oleneb kvaliteetsete andmete kättesaadavusest ja kasutatavusest. Mitme projektiga edendatakse keskkonnaandmetel põhinevaid teenuseid ja pannakse rakendamise kiirendamisel rõhku nullsaaste tähtsusele[footnoteRef:102]. Ühtlasi on käivitatud mitu arukate kogukondade katseprojekti, et koguda andmeid nullsaaste kohta linnades[footnoteRef:103]. Peamine vahend saasteandmete kättesaadavuse parandamiseks on uus õigusraamistik, milles lähtutakse põhimõttest „üks aine – üks hindamine“ ja millega luuakse muu hulgas ühine andmeplatvorm[footnoteRef:104] ja ühtne kontaktpunkt kemikaaliandmetele juurdepääsuks. Komisjon valmistab ette ka veesektori digitaliseerimise tegevuskava, et suurendada teadlikkust sellistest suundumustest ja toetada neid süstemaatilisemalt. Digivahendid võivad aidata ka tarbijatel ja kodanikel teha keskkonnasõbralikke valikuid, mis toetavad nullsaaste eesmärke. Kodanikud tahavad üha enam teada, kui puhas on õhk, mida nad sisse hingavad, või kas teatavad tooted sisaldavad ohtlikke kemikaale.  [102: 	„Andmeruum kestliku rohelise Euroopa jaoks“ (projekt SAGE) või eelmine rohelise kokkuleppe andmeruumi projekt GREAT.]  [103: 	Euroopa andmeruum arukate kogukondade jaoks, vt katseprojektid StiD, IPPCP ja Geo4Water. ]  [104: 	Määrus (EL) 2025/2455.] 

Puhtad tooted – nullsaastega seotud valikute tegemine
Mitmed kasutajasõbralikud tarbijarakendused võimaldavad kindlaks teha tooted, mille puhul välditakse ohtlike omadustega kemikaalide kasutamist (Yuka, ToxFox, KEMILUPPEN, CheckED yourself, SIN List). Mõned rakendused keskenduvad mitmesugustele igapäevastele toodetele, nagu toiduained, kosmeetika, hügieenitooted, mänguasjad, mööbel, vaibad, spordijalatsid, tekstiilid ja elektroonikaseadmed. Teised uurivad ohtlikke omadusi, sealhulgas endokriinfunktsiooni kahjustavaid kemikaale, ning pakuvad asendusvõimalusi või annavad personaalseid soovitusi kodukeskkonna, elustiili ja igapäevaste harjumuste kohta. Need rakendused aitavad kaasa innovatsioonile ja suurendavad tarbijate (ja seega ka ettevõtjate) teadlikkust soovimatutest kemikaalidest. 
[bookmark: _Toc66088931][bookmark: _Toc66214564][bookmark: _Toc66216750][bookmark: _Toc63329300][bookmark: _Toc63355575][bookmark: _Toc64546938][bookmark: _Toc64638196][bookmark: _Toc64638318][bookmark: _Toc64644063][bookmark: _Toc64648450][bookmark: _Toc65056278][bookmark: _Toc65056482][bookmark: _Toc65056567][bookmark: _Toc64627755][bookmark: _Toc64629567][bookmark: _Toc64629703][bookmark: _Toc64632003][bookmark: _Toc64635273][bookmark: _Toc65007743][bookmark: _Toc65009158][bookmark: _Toc65009709][bookmark: _Toc65010818][bookmark: _Toc65013158][bookmark: _Toc65050121]Puhta keskkonna saavutamist takistab oskuste ja koolituse nappus. Roheoskuste nappus on laialt levinud, eriti VKEdes ning sellistes olulistes sektorites nagu ehitus, transport, jäätmekäitlus, energeetika ja inseneeria. Digi- ja rohepööre, mis suunab tööhõivesuundumusi kuni 2035. aastani, nõuab igas vanuses ja iga valdkonna inimestelt uute oskuste arendamist[footnoteRef:105]. Tööjõu roheoskuste puudumine on üha suurem probleem. Koolitus ja ümberõpe ei suuda endiselt nõudlusega sammu pidada[footnoteRef:106]. Lisaks üldmeetmetele, millega toetatakse roheoskusi oskuste pakti[footnoteRef:107] (nt piirkondlik partnerlus, mida oskuste pakti raames juhib Euroopa keemiatööstuspiirkondade võrgustik)[footnoteRef:108] kaudu, käivitab komisjon Euroopa veekerksuse strateegia raames sihtotstarbelised algatused (nt arukat veekasutust toetav tööstusliit ja Euroopa Veeakadeemia), mis hõlmavad nullsaaste saavutamiseks vajalikke oskusi.  [105:  	Cedefop (2023) „Skills in Transition – the way to 2035“ (Oskused üleminekul – tee 2035. aastani) ja OECD (2023) „Assessing and Anticipating Skills for the Green Transition: Unlocking Talent for a Sustainable Future, Getting Skills Right“ (Rohepöörde oskuste hindamine ja prognoosimine: talendi kasutamine kestliku tuleviku jaoks, õigete oskuste omandamine). ]  [106:  	„Employment and Social Developments in Europe (ESDE) 2024“ (Euroopa tööhõive ja sotsiaalareng 2024).]  [107: 	Näiteks nõukogu soovitus rohepööret ja kestlikku arengut toetava õppe kohta.]  [108: 	Oskuste pakti raames on Euroopa keemiatööstuspiirkondade võrgustiku juhitud piirkondliku partnerluse peamine kohustus aidata piirkondadel toime tulla probleemidega, mis tulenevad tööstuse üleminekust rohe- ja digipöörde tavadele.] 

Liikmesriikide keskkonnaasutuste suutlikkus on juba praegu väike ja olukord halveneb, kui meetmeid ei võeta. Avalik sektor seisab silmitsi tööjõu vananemise ja oskuste nappusega, eelkõige sellistes tehnilistes valdkondades nagu saastekontroll, veepuhastus ja -majandus ning digioskused. Keskkonnapoliitika rakendamise läbivaatamisel rõhutati, et see on väga tähtis aspekt ELi õigusaktide kohapeal rakendamisel[footnoteRef:109].  [109:  	COM(2025) 420.] 

Komisjon teeb järgmist: 
– 		rahastab programmide „Euroopa horisont“ ja LIFE 2026. ja 2027. aasta tööprogrammide prioriteetseid projekte;
– 	kiirendab ja laiendab keemiasektori innovatsiooni vabatahtlike ELi kemikaalivaldkonna innovatsioonikeskuste abil (nagu on sätestatud keemiatööstuse tegevuskavas);
– 		koostab [2026. aastaks] veesektori digitaliseerimise tegevuskava, nagu on välja kuulutatud Euroopa veekerksuse strateegias.
4.3 Rahvusvaheline koostöö – nullsaaste saavutamiseks tehtavate ülemaailmsete muutuste edendamine 
Rahvusvaheliste mitmepoolsete jõupingutustega, mille eesmärk on liikuda saastevaba maailma suunas, on tehtud märkimisväärseid ja püsivaid, kuigi mõneti aeglasi edusamme. Ajalooliselt tähtis otsus on kemikaalide, jäätmete ja reostuse teaduslik-poliitilise eksperdirühma loomine 2025. aasta juulis. Koos hiljutiste kokkulepetega, nagu ülemaailmne kemikaalide raamistik ja mitmepoolsed keskkonnalepingud, tõstab see saaste vastu võitlemisel lati veelgi kõrgemale, seades selle käsitlemise samale tasemele jõupingutustega, mida tehakse kliimamuutuste ja elurikkuse vähenemise vastu võitlemiseks. Ülemaailmse plastileppe üle jätkatakse läbirääkimisi ning ELi eesmärk on sõlmida ulatuslik kokkulepe, mis läheb kaugemale jäätmekäitlusest, et käsitleda plasti kogu olelusringi. Olemasolevaid ülemaailmseid ja/või ÜRO Euroopa Majanduskomisjoni vahendeid, nagu Minamata, Baseli, Rotterdami ja Stockholmi konventsioonid ning Göteborgi protokoll, rakendatakse järjepidevalt, et luua võrdsed tingimused üha suurema hulga kemikaalide ja saasteallikate puhul. 
Üleilmses elurikkuse raamistikus on seatud eesmärk vähendada saastet elurikkusele ohutu tasemeni[footnoteRef:110]. ELi liikmesriikide eesmärgid, mis esitati 2024. aastal bioloogilise mitmekesisuse konventsiooni osalejatele ülemaailmse elurikkuse raamistiku rakendamiseks, tuginevad nullsaaste tegevuskavale. 2026. aastal annavad konventsiooniosalised aru nende eesmärkide saavutamisel tehtud edusammudest ja nende nimel võetud meetmetest.  [110: 	Eesmärk 7.] 

Õhusaaste valdkonnas ühendab üleilmne metaaniheite vähendamise lubadus[footnoteRef:111] 159 osalevat riiki ja Euroopa Komisjoni, et saavutada eesmärk vähendada 2030. aastaks metaaniheidet 30 % võrreldes 2020. aasta tasemega.  [111: 	https://www.ccacoalition.org/news/factsheet-2024-global-methane-pledge-ministerial, kasutades metaaniheite tuvastamiseks Copernicuse seirerakendust „Methane Hotspot Explorer“. ] 

Puhtam planeet – nullsaaste koostöö kaudu
Minamata konventsioon on olnud väga edukas elavhõbedasaaste kõrvaldamisel kogu maailmas. 2023. aastal lepiti konventsiooniosaliste konverentsil kokku, et keelustatakse viis elavhõbedat sisaldavat lambikategooriat ning akud, lülitid, releed ja kosmeetikatooted. 2025. aastal oli võimalik kokku leppida hambaamalgaamis sisalduva elavhõbeda ülemaailmses keelustamises. Need ülemaailmsed otsused toetavad veelgi rahvatervise ja keskkonna kaitset elavhõbeda kahjuliku mõju eest. 
[bookmark: _Hlk219999249]Komisjon jätkab koostööd liikmesriikidega, et tagada nende mitmepoolsete lepingute edukas rakendamine. Eelkõige kemikaalide, jäätmete ja reostuse teaduslik-poliitilise eksperdirühma loomisel on tähtis muuta see toimivaks ja leppida kokku tööprogrammis, mis vastab selle eesmärkidele ning täiendab tööd, mida teevad valitsustevahelised kliimamuutuste, elurikkuse ja ökosüsteemi teenuste eksperdirühmad. Ülemaailmne saaste väljavaatearuanne oleks ideaalne lähtepunkt ülemaailmsete meetmete ulatuse ja prioriteetsete valdkondade kindlaksmääramiseks. EL jätkab ka tihedat koostööd naabritega, kellega tal on ühine merepiirkond[footnoteRef:112] või piiriülesed jõed. Seejuures on väga tähtis rõhutada ELi toetust[footnoteRef:113] Lääne-Balkani riikidele ja teistele laienemisprotsessis osalevatele riikidele, kuna paljude nende riikide majanduses on väga saastavaid tööstusharusid ning ebatõhusad vee- ja jäätmekäitlustaristud. Need probleemid põhjustavad ka piiriülest saastet, mis mõjutab otseselt naabruses asuvate ELi liikmesriikide suutlikkust saavutada oma eesmärgid[footnoteRef:114].  [112: 	Vt näiteks Vahemere piirkonna lepe (JOIN(2025) 26). ]  [113:  	COM(2024) 146.]  [114:  	Vt „Scenario analysis of PM2.5 and ozone impacts on health, crops and climate with TM5-FASST: A case study in the Western Balkans“ (Stsenaariumianalüüs, mis käsitleb PM2,5 ja osooni mõju tervisele, põllukultuuridele ja kliimale vahendi TM5-FASST abil: juhtumiuuring Lääne-Balkanil) ja JRC uuring, mis näitab, et Lääne-Balkani riikide kooskõlastamine nullsaaste tegevuskava eesmärkidega tooks kaasa suure tulude-kulude suhte, mis näitab vajadust vähendada õhusaastet. ] 

Komisjon jätkab saaste vältimise ja kontrolli alast tööd ka kahepoolsetes aruteludes oma partneritega kogu maailmas. Sellised keskkonnasäästliku kaubanduse ja keskkonnasäästlike investeeringute partnerlused pakuvad võimalust luua koostoimet kliima- ja saastepoliitika vahel. 
Komisjon teeb järgmist: 
– 	jätkab tööd, et rakendada mitmepoolseid keskkonnalepinguid, millele EL on alla kirjutanud, ja 
– 	on teenäitaja uue kemikaalide, jäätmete ja reostuse teaduslik-poliitilise eksperdirühma loomisel. 
5 [bookmark: _Toc63329301][bookmark: _Toc63355576][bookmark: _Toc64546939][bookmark: _Toc64627756][bookmark: _Toc64629568][bookmark: _Toc64629704][bookmark: _Toc64632004][bookmark: _Toc64635274][bookmark: _Toc64638197][bookmark: _Toc64638319][bookmark: _Toc64644064][bookmark: _Toc64648451][bookmark: _Toc65007744][bookmark: _Toc65009159][bookmark: _Toc65009710][bookmark: _Toc65010819][bookmark: _Toc65013159][bookmark: _Toc65050122][bookmark: _Toc65056279][bookmark: _Toc65056483][bookmark: _Toc65056568][bookmark: _Toc66088933][bookmark: _Toc66214566][bookmark: _Toc66216752]Järeldused ja edasised sammud
2021. aasta mais alustas EL seniolematut teekonda nullsaaste suunas, mis aitab kaasa Euroopa pikaajalisele kestlikule konkurentsi- ja vastupanuvõimele. Käesolevas vahehindamises tuuakse esile edusammud, mida on tehtud 2030. aasta eesmärkide saavutamisel, millega vähendati märkimisväärselt õhusaastet, pestitsiidide kasutamist ja plastireostust merel. Siiski esineb endiselt probleeme, eelkõige jäätmekäitluse, mikroplasti, müra ja toitainetega saastumise valdkonnas.
Üleminek nullsaastega majandusele on teostatav pikas perspektiivis ja ka majanduslikult kasulik, kui seda juhib kaasav ja tulevikku suunatud poliitika ning toetab piisav rahastamine mitmesugustest allikatest. 
Osana 2024.–2029. aasta poliitilisest tegevuskavast aitab komisjon rakendada rohe- ja digipöörde aluseks olevaid poliitikameetmeid, mille puhul süsinikuheite vähendamine, kliimamuutustega kohanemine, ringluspõhisus, elurikkuse kaitse, veekerksus ja nullsaaste käivad käsikäes terviseühtsuse põhimõttega, mida toetab konkurentsivõimeline, vastupidav ja kaasav ringmajandus. 
Järgmiste sammudena keskendub komisjon kokkulepitud õigusaktide ja poliitikameetmete, sealhulgas veekerksuse strateegia, maailmamerepakti ja keemiatööstuse tegevuskava rakendamisele. 
Uue ELi südame-veresoonkonna tervise kavaga edendatakse ennetavaid meetmeid kooskõlas terviseühtsuse põhimõttega, aidates seeläbi parandada inimeste ja ökosüsteemide tervisenäitajaid. ELi biomajanduse strateegia ja kavandatav ringmajanduse õigusakt on osa laiematest jõupingutustest integreerida ringmajanduse põhimõtted paremini avalikku poliitikasse, et tagada kulu- ja ressursitõhus ning õiglane üleminek. 
Puhta tööstuse kokkuleppe ja konkurentsivõime kompassi rakendamisel seob komisjon kliimaeesmärgid tihedalt hüvedega, mis kaasnevad saaste vähendamise, mürgivaba keskkonna tagamise, kestliku majanduskasvu edendamise ning teisese toorme ja jäätmete ühtse turu loomisega.
Komisjon teeb edusammudest kokkuvõtte, ajakohastades korrapäraselt nullsaaste seire- ja väljavaatearuandeid (praegu kavandatud 2026. ja 2028. aastaks), ning analüüsib võimalikke trajektoore saastevaba keskkonna saavutamiseks 2040. aastaks, täiendades 2040. aasta kliimaeesmärke realistlikus mahus saaste-eesmärkidega, mis toetavad kindlalt nende seadusandliku rakendamise kava.
Nullsaaste suunas liikumine on tähtis samm tervema, kestlikuma ja vastupidavama tuleviku suunas. Kui seame esikohale saastevaba ja ringluspõhise konkurentsivõime ning edendame keskkonnasõbralikke tavasid, on võimalik tagada tulevastele põlvkondadele vastupanuvõimeline ja elujõuline Euroopa. 

